**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

———— 2020 թվականի N -Ա

**ԳՈՒՅՔ ՀԵՏ ՎԵՐՑՆԵԼՈՒ, ԱՄՐԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՀՈՒԼԻՍԻ 19-Ի**

**N 890-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածի 2-րդ մասը, «Կառավարչական իրավահարաբերությունների կարգավորման մասին» Հայաստանի Հանրապետության օրենքի 5-րդ հոդվածի 6-րդ և 7-րդ մասերը և «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածը ՝ Հայաստանի Հանրապետության կառավարությունը ***որոշում է.***

 1. Հայաստանի Հանրապետության սեփականությունը հանդիսացող՝ Երևան քաղաքի Կոմիտասի պողոտա 49/2 հասցեում գտնվող շենքի 3-րդ հարկից ՝ 466,5 քառ. մետր ընդհանուր մակերեսով տարածքը (վկայական N01022013-01-1474) հետ վերցնել «Հավատարմագրման ազգային մարմին» պետական ոչ առևտրային կազմակերպությունից:

2. Հայաստանի Հանրապետության սեփականությունը հանդիսացող՝ Երևան քաղաքի Կոմիտասի պողոտա 49/2 հասցեում գտնվող շենքի 3-րդ հարկից ՝ 466,5 քառ. մետր ընդհանուր մակերեսով 3637.0 հազ.դրամ հաշվեկշռային արժեքով տարածքը հետ վերցնել Հայաստանի Հանրապետության էկոնոմիկայի նախարարությունից և ամրացնել Հայաստանի Հանրապետության կառավարությանը ենթակա շուկայի վերահսկողության տեսչական մարմնին (այսուհետ՝ Տեսչական մարմին):

 3. Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո մեկամսյա ժամկետում «Հավատարմագրման ազգային մարմին» պետական ոչ առևտրային կազմակերպության հետ կնքել 2013 թվականի հունվարի 24-ին կնքված ոչ բնակելի տարածքի անհատույց օգտագործման N20/0013 պայմանագիրը լուծելու մասին համաձայնագիր (այսուհետ՝ համաձայնագիր)՝ դրանում նախատեսելով, որ համաձայնագրի նոտարական վավերացման և համաձայնագրից ծագող գույքային իրավունքների պետական գրանցման ծախսերը ենթակա են իրականացման՝ «Հավատարմագրման ազգային մարմին» պետական ոչ առևտրային կազմակերպության միջոցների հաշվին:

4. Հայաստանի Հանրապետության էկոնոմիկայի նախարարին՝ սույն որոշումն ուժի մեջ մտնելուց հետո երկամսյա ժամկետում Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի և Տեսչական մարմնի հետ համատեղ ապահովել սույն որոշման 2-րդ կետում նշված անշարժ գույքի հանձնման-ընդունման աշխատանքների կատարումը՝ դրանից բխող գույքային իրավունքների պետական գրանցման հետ կապված ծախսերը կատարելով Տեսչական մարմնի միջոցների հաշվին:

5. Ուժը կորցրած ճանաչել Հայաստանի Հանրապետության կառավարության 2012 թվականի հուլիսի 19-ի **««Հավատարմագրման ազգային մարմին» պետական ոչ առևտրային կազմակերպություն ստեղծելու, Հայաստանի Հանրապետության կառավարության 2002 թվականի հուլիսի 11-ի** N **1229-Ն եվ 2004 թվականի նոյեմբերի 4-ի** N **1630-Ն որոշումներում փոփոխություններ կատարելու եվ Հայաստանի Հանրապետության կառավարության 2003 թվականի ապրիլի 23-ի** N **508-Ն որոշումն ուժը կորցրած ճանաչելու մասին»** N 890-Ն որոշման 4-րդ կետը և 6-րդ կետի 3)-րդ ենթակետը:

**Հ Ի Մ Ն Ա Վ Ո Ր ՈՒ Մ**

 Հայաստանի Հանրապետության կառավարության 2012 թվականի հուլիսի 19-ի N 890-Ն որոշման 4-րդ կետով «Հավատարմագրման ազգային մարմին» պետական ոչ առևտրային կազմակերպությանը անժամկետ ու անհատույց օգտագործման իրավունքով ամրացվել է Երևան քաղաքի Կոմիտասի պողոտա 49/2 հասցեում գտնվող շենքի 3-րդ հարկից ՝ 466,5 քառ. մետր ընդհանուր մակերեսով տարածքը։ Նույն որոշման 6-րդ կետի 3-րդ ենթակետի հիման վրա կազմակերպության և պետական գույքի կառավարման կոմիտեի միջև կնքվել է ոչ բնակելի տարածքի անհատույց օգտագործման N20/0013 պայմանագիրը։ Կազմակերպությունը մինչև օրս նշված տարածքը չի օգտագործում։ Ներկայումս կազմակերպությունը տեղակայված է Հայաստանի Հանրապետության էկոնոմիկայի նախարարության Մհեր Մկրտչյան 5 հասցեում գտնվող շենքում։ Միաժամանակ Հայաստանի Հանրապետության կառավարությանը ենթակա շուկայի վերահսկողության տեսչական մարմինը (այսուհետ՝ Տեսչական մարմին) 02.10.2020 թվականի N01/01.1/1223-2020 գրությամբ դիմել է Հայաստանի Հանրապետության էկոնոմիկայի նախարարությանը տարածքը իրեն հանձնելու խնդրանքով: Քանի որ տարածքը փաստացի կազմակերպության կողմից չի օգտագործվում նպատակահարմար է այն հետ վերցնել և ամրացնել Տեսչական մարմին: Նշվածի հետ կապված անհրաժեշտ է փոփոխություններ կատարել Հայաստանի Հանրապետության կառավարության 2012 թվականի հուլիսի 19-ի N 890-Ն որոշման մեջ՝ ուժը կորցրած ճանաչելով որթշման 4-րդ կետը և 6-րդ կետի 3)-րդ ենթակետը, ըստ որոնց տարածքն ամրացվել է «Հավատարմագրման ազգային մարմին» ՊՈԱԿ-ին:

**Տ Ե Ղ Ե Կ Ա Ն Ք**

**«ԳՈՒՅՔ ՀԵՏ ՎԵՐՑՆԵԼՈՒ, ԱՄՐԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՀՈՒԼԻՍԻ 19-Ի**

**N 890-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀՀ ՊԵՏԱԿԱՆ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Գույք հետ վերցնելու, ամրացնելու և Հայաստանի Հանրապետության կառավարության 2012 թվականի հուլիսի 19-ի N890-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունմանկապակցությամբ Հայաստանի Հանրապետության պետական բյուջեի եկամուտներում և ծախսերում փոփոխություններ չեն նախատեսվում:

**ՏԵՂԵԿԱՆՔ**

**«ԳՈՒՅՔ ՀԵՏ ՎԵՐՑՆԵԼՈՒ, ԱՄՐԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՀՈՒԼԻՍԻ 19-Ի**

**N 890-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Գույք հետ վերցնելու, ամրացնելու և Հայաստանի Հանրապետության կառավարության 2012 թվականի հուլիսի 19-ի N890-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունել անհրաժեշտ չէ: